AJUNTAMENT DE MONT-ROIG DEL CAMP

[bookmark: Texto9]En data 24 de setembre de 2024 i per Decret de regidoria, s’ha aprovat inicialment la convocatòria de subvencions a entitats/associacions sense ànim de lucre del municipi o empreses que ofereixin serveis dintre els centres educatius del municipi  per activitats extraescolars per a infants de Mont-roig del Camp amb necessitats específiques de suport educatiu i/o disminució, curs 2024-2025, que es regeix per les Bases aprovades pel Ple del dia 20 de desembre de 2017, publicades al BOPT núm. 23 de l’1 de febrer de 2018 i al www.mont-roig.cat).

1) Objecte i característiques de la subvenció

[bookmark: _Hlk83407163]L’objecte d’aquesta convocatòria és finançar les activitats extraescolars per a infants de Mont-roig del Camp amb necessitats específiques de suport educatiu i/o disminució que ofereixen entitats/associacions sense ànim de lucre del municipi o empreses que ofereixin serveis dintre els centres educatius del municipi, pel curs 2024-2025. 

La subvenció s’atorgarà en règim de concurrència, sota els principis de publicitat, transparència, objectivitat, igualtat i no discriminació.

[bookmark: _Hlk83664349]El crèdit pressupostari disponible es distribuirà entre les diferents entitats/associacions o empreses que presentin correctament la sol·licitud i compleixin els requisits corresponents, i en funció del nombre d’infants amb necessitats específiques de suport educatiu i/o disminució inscrits en les activitats extraescolars de cada entitat/associació o empresa.

[bookmark: _Hlk83407296]L’aplicació pressupostària a la qual s’imputaran les subvencions és la 141/32600/48900/01 del pressupost 2024. La quantitat total màxima de les subvencions convocades és de 10.000,00 €.

2) Beneficiaris

[bookmark: _Hlk83407202]Poden ser beneficiàries d’aquesta subvenció les entitats/associacions sense ànim de lucre del municipi o empreses que ofereixin de forma directa els serveis d’activitats extraescolars dintre els centres educatius del municipi, i que compleixin els requisits establerts a l’apartat 4 d’aquesta convocatòria i els requisits establerts a l’apartat 3 de les bases corresponents. 

Queden exclosos d’aquesta subvenció els vetlladors que s’ofereixen en els menjadors escolars, ja que una altra administració té les competències en assumir aquest cost. 

3) Presentació de les sol·licituds. Formes i terminis

[bookmark: _Hlk82979902]Les sol·licituds, amb els impresos que correspongui, es poden presentar fins a 10 dies després del dia que es publiqui la convocatòria al Butlletí Oficial de la Província.

D’acord amb el que estableixen els article 14.2 i 16.4 de la Llei 39/2015, d’1 d’octubre, del procediment administratiu comú de les administracions públiques, s’obliga a totes les entitats a relacionar-se amb les administracions públiques per mitjans electrònics.

La participació en la present convocatòria haurà de tramitar-se a través de la seu electrònica de l’Ajuntament de Mont-roig del (https://mont-roig.eadministracio.cat), mitjançant la complimentació del formulari electrònic normalitzat que serà signat electrònicament, pel representant legal de l’entitat, amb el certificat digital personal (Idcat, DNIe, etc) i que anirà acompanyat de la documentació exigida a les Bases.

El termini màxim per resoldre i notificar és de 3 mesos des de la data de publicació de la convocatòria al Butlletí Oficial de la Província. 

La publicació en el Butlletí Oficial de la Província de l’acte de concessió substitueix la notificació i produeix els mateixos efectes, en aplicació de l’article 45 de la LPAC, en tractar-se d’actes integrants d’un procediment de concurrència competitiva. 

La publicació s’ha de fer en el termini de deu dies des de l’aprovació i també s’ha de publicar en el Tauler d’anuncis electrònic.

La manca de resolució dins el termini indicat tindrà efectes desestimatoris.

La subvenció s’entendrà tàcitament acceptada pel beneficiari pel transcurs d’un mes a partir de la recepció de la notificació de la concessió sense que hagi manifestat expressament les seves objeccions.

El termini per justificar les subvencions serà del 16 de juny al 16 de juliol de 2025.

Aquesta justificació s’haurà de presentar a través del tràmit corresponent de la seu electrònica, adjuntant els models normalitzats que es troben als llocs web (https://mont-roig.eadministracio.cat).

Els interessants, atenent al punt 10 de les Bases generals, podran sol·licitar una bestreta del 50% de l’import concedit, que es farà efectiu amb la concessió de la subvenció.
	
4) Requisits

Els requisits generals que han de complir les entitats sol·licitants són els següents:

a) No incórrer en cap de les circumstàncies que recull l'article 13 de la Llei 38/2003, de 17 de novembre, general de subvencions.
b) No haver estat mai objecte de sancions administratives fermes ni de sentències fermes condemnatòries.
c) En cas de rebre una altra subvenció per al mateix concepte, la suma de les dues no pot superar el 100% del cost total de l’activitat. 
d) Atendre a menors amb necessitats educatives especials.

5) Obligacions

L’obtenció d’aquesta subvenció obligarà a les entitats/associacions o empreses  beneficiaries a: 

a) Destinar íntegrament els imports rebuts a les actuacions que són objecte d’aquesta subvenció.
b) Sotmetre’s a les actuacions de comprovació i control que siguin realitzades pels òrgans municipals, aportant tota la informació que li sigui requerida en l’exercici d’aquestes actuacions i que estiguin relacionades amb la concessió de la subvenció.
c) Justificar ús de la subvenció rebuda mitjançant pagaments, rebuts, nòmines,... 
d) Informar a totes les famílies dels infants, que existeix aquesta subvenció i dels diners que es reben per part de l’Ajuntament de Mont-roig del Camp. 

6) Documentació de la sol·licitud

Les entitats/associacions o empreses interessades han de presentar juntament amb la sol·licitud la següent documentació.

6.1 En relació a l’entitat i a l’activitat

a) Relació d’activitats extraescolars que s’organitzen, on hi participen infants amb necessitats específiques de suport educatiu i/o disminució.
b) Cost d’aquesta activitat per qualsevol infant. 
c) Nombre d’infants amb necessitats específiques de suport educatiu i/o disminució que hi han inscrits per activitat. 
d) Justificació de la necessitat d’augmentar la ràtio infants/professionals en l’activitat.
e) Documentació que acrediti estar constituït com a entitat/associació sense ànim de lucre.

6.2. En relació al/s menor/s amb necessitats específiques de suport educatiu i/o disminució, cal aportar la següent documentació:

a) Full d’inscripció del menor a l’activitat on constin les hores setmanals que hi assistirà i el seu cost. 
b) Grau de disminució de l’infant.
c) Nivell i grau de dependències de l’infant, si en té.
d) Informació de la necessitat específica de suport educatiu i/o disminució que té l’infant.
e) Informe del EAP i de l’escola on acrediti que l’infant necessita un vetllador o professional de més a l’activitat en que s’ha inscrit l’infant amb necessitats específiques de suport educatiu i/o disminució. En el cas que no siguin activitats realitzades dintre les escoles, aquest informe el realitzaran professionals que tinguin aquesta competència i puguin fer la valoració corresponent.

6.3. En la sol·licitud s’ha de deixar constància de les següents declaracions 

a) No incórrer en cap de les circumstàncies que recull l'article 13 de la Llei 38/2003, de 17 de novembre, general de subvencions.
b) Estar al corrent en el compliment de les obligacions tributàries, de la Seguretat Social o de Base Municipal. 
c) En el cas de participar en la convocatòria d’una altra subvenció convocada per  altres administracions públiques o ens públics o privats, amb la mateixa finalitat,  l’import de les subvencions concurrents no superarà el cost de l’activitat subvencionada.
d) Estar el corrent de la justificació de subvencions anteriors atorgades per l’Ajuntament de Mont-roig del camp.
e) Conèixer les seves obligacions establertes en les bases reguladores d’aquesta subvenció. 

6.4. En la sol·licitud s’ha de deixar constància dels següents compromisos:

a) Compromís de l’entitat/associació sense ànim de lucre o empresa, conforme el cost per la família amb un infant amb necessitats específiques de suport educatiu i/o disminució, que inscriguin un infant a l’activitat extraescolar, serà el mateix que per a qualsevol altra família.
b) El compromís de l’entitat/associació sense ànim de lucre o empresa, de que també assumirà part del sobre cost de l’activitat, per integrar tots els infants a totes les activitats que realitzin. 

7) Justificació

[bookmark: _Hlk83407723]Les entitats sol·licitants tindran de termini per presentar la justificació corresponents aquesta subvenció del 16 de juny al 16 de juliol de 2025.

La documentació/informació necessària per justificar la subvenció és la següent:

· Quantitat econòmica mensual que aporta la família.
· Quantitat econòmica que aporta l’entitat/associació o empresa.
· Sobre cost de l’activitat.
· Justificant que acrediti que l’infant ha participat d’aquesta activitat.
· Justificant del pagament o pagaments realitzats de totes les despeses, la qual ha d’indicar la relació de factures o càrrec de l’entitat/associació sense ànim de lucre o empresa, en els quals s’especifiquen el número de factura, la data, la identificació fiscal del proveïdor, el concepte, l’import i la data de pagament respectius. 

8) [bookmark: _Hlk83404070]Criteris de valoració

[bookmark: _Hlk83407485]Tant sols es valoraran les sol·licituds de les entitats/associacions o empreses, que demostrin que en les seves activitats han estat inclusives i han acollit infants amb un grau de discapacitat superior al 33% o amb un grau de dependència nivell 1 o superior.

Les sol·licituds que no demostrin que els infants que han participat en les activitats extraescolars, tenen un grau superior al 33% de disminució o que no acreditin un grau de la llei de dependència, quedaran excloses d’aquesta convocatòria.

Tota sol·licitud que compleixi aquests criteris haurà d’anar acompanyada d’un informe dels tècnics de l’EAP del centre educatiu, on acrediti que és necessari un reforç de professionals en l’activitat extra-escolar per tal de que pugui participar-hi l’infant amb NESE i/o disminució. 

La dotació econòmica prevista en aquesta convocatòria es repartirà a parts equitatives entre les entitats/associacions que participin d’aquesta convocatòria, sent 3.000 € el màxim que podrà rebre cada sol·licitant. 

Els criteris que es tindran presents per el repartiment econòmic és el següent, tenint present quants infants inclouen i participen en les activitats extraescolars:

a) 1 infant amb NESE/disminució per activitat, l’import econòmic que podrà percebre serà de 1.900 €.
b) 2 infants amb NESE/disminució per una mateixa activitat, l’import econòmic que podrà percebre serà de 2.200 €.
c) 2 infants amb NESE/disminució per dues activitats diferents, l’import econòmic que podrà percebre serà de 2.600 €.
d) Més de dos infants amb NESE/disminució per una mateixa activitat, l’import econòmic que podrà percebre serà de 3.000 €
e) Més de dos infants amb NESE/disminució per diverses activitats, l’import econòmic que podrà percebre serà de 3.000 €. 

9) Resolució i notificació

Les sol·licituds seran valorades per la Regidoria d’Educació (a través d’una comissió avaluadora, formada pel regidor/a d’àrea i per tècnics del departament d’educació).

El termini màxim per resoldre i notificar la resolució del procediment és de 3 mesos. El termini es computa a partir de la data límit de presentació de sol·licituds. 

La notificació de la concessió s’efectuarà a través del tauler d’anuncis municipal i es podrà consultar a través de la pàgina web de l’Ajuntament. La resolució que es dicti posa fi a la via administrativa i contra la mateixa es podrà interposar, amb caràcter potestatiu, recurs de reposició, en el termini d’un mes, o recurs contenciós administratiu en el termini de dos mesos, sens perjudici de la interposició de qualsevol altre que es consideri oportú.

10) Principis ètics i regles de conducta

De conformitat amb l’article 55.2 de la Llei 19/2014, de 29 de desembre, de transparència, accés a la informació pública i bon govern, s’estableixen els principis ètics i les regles de conducta als quals han d’adequar l’activitat les persones beneficiàries de la subvenció:

a) El respecte de l’ordenament jurídic i el principi de legalitat.
b) El respecte i la protecció dels drets fonamentals i les llibertats públiques i dels drets estatutaris.
c) La transparència de les activitats finançades pel sector públic.
d) El compromís de no incitar, per cap mitjà, a autoritats o càrrecs públics, o a funcionaris públics o altre empleat públic a infringir l’ordenament jurídic o les regles de comportament establertes pel codi de conducta.
e) El compromís de no intentar exercir influència sobre autoritat o càrrec públic, o sobre funcionari públic o altre empleat públic, per obtenir una actuació en benefici propi o de tercer, respectant absolutament la seva actuació independent i no condicionada per conflictes d’interessos, per qualsevol incompatibilitat o per qualsevol causa que comporti el deure d’abstenció, i garant de la igualtat de tracte de totes les persones, evitant qualsevol mena de discriminació i arbitrarietat en la presa de decisions o en l’informe sobre assumptes públics en els que intervinguin per raó del càrrec o lloc de treball.
f) L’ajustament de la gestió i l’aplicació dels recursos públics a la legalitat pressupostària i a les finalitats per a les quals s’han concebut.
g) El retiment de comptes i la responsabilitat per les actuacions pròpies.
h) La utilització de la informació a què tenen accés en benefici de l’interès públic, sense obtenir cap avantatge propi ni aliè.
i) El compromís general i directe per la qualitat dels serveis que presti i el compliment dels drets dels usuaris.
j) La bona fe.
k) No oferir cap obsequi de valor, favor o servei a autoritat o càrrec públic, o a funcionari públic o altre empleat públic, per raó del càrrec o que pugui comprometre l’execució de llurs funcions.
l) No obtenir ni tractar d’obtenir la informació o influir en la presa de decisions de manera deshonesta.
m) El compromís de proporcionar informació actualitzada i no enganyosa en l’actuació comprovadora de la Intervenció i de mantenir-la actualitzada posteriorment.
n) El compromís d’acceptar i complir les mesures adoptades en el cas d’incompliment de les obligacions legals establertes o pel codi de conducta.

L’incompliment d’algun d’aquests principis serà causa de pèrdua de la condició de beneficiari de la subvenció o de reintegrament de la mateixa.

